CELEX: 62011TN0421
Language: el
Date: 2011-08-06 00:00:00
Title: Υπόθεση T-421/11: Προσφυγή της 6ης Αυγούστου 2011 — Qualitest FZE κατά Συμβουλίου

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/44
            
         Προσφυγή της 6ης Αυγούστου 2011 — Qualitest FZE κατά Συμβουλίου
   (Υπόθεση T-421/11)
   2011/C 282/81
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Qualitest FZE (Dubai, Ηνωμένα Αραβικά Εμιράτα) (εκπρόσωποι: M. Catrain González, δικηγόρος, E. Wright και H. Zhu, Barristers)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 503/2011 του Συμβουλίου, της 23ης Μαΐου 2011, για την εφαρμογή του κανονισμού (ΕΕ) 961/2010 όσον αφορά περιοριστικά μέτρα κατά του Ιράν (ΕΕ 2011, L 136, σ. 26), και την απόφαση 2011/299/ΚΕΠΠΑ του Συμβουλίου, της 23ης Μαΐου 2011, για τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ 2011 L 136, σ. 65), καθόσον αφορούν την προσφεύγουσα· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τρεις λόγους ακυρώσεως.
   
               1)
            
            
               Με τον πρώτο λόγο προβάλλεται ότι το καθού παραβίασε την υποχρέωση την οποία υπέχει από το άρθρο 296 ΣΛΕΕ να παραθέσει τους λόγους για τους οποίους τα βαλλόμενα μέτρα ελήφθησαν εις βάρος της προσφεύγουσας.
            
         
               2)
            
            
               Με τον δεύτερο λόγο προβάλλεται ότι το καθού, παραλείποντας να περιλάβει αιτιολογία στα βαλλόμενα μέτρα, προσέβαλε το δικαίωμα άμυνας της προσφεύγουσας, δεδομένου ότι:
               
                           —
                        
                        
                           η έλλειψη αιτιολογίας εμποδίζει την προσφεύγουσα να γνωστοποιήσει αποτελεσματικά την άποψή της επί των εις βάρος της πληροφοριών ή πραγματικών στοιχείων· και
                        
                     
                           —
                        
                        
                           οι παραλείψεις αυτές συνιστούν θεμελιώδη παράβαση των υποχρεώσεων του καθού σε σχέση με τα βαλλόμενα μέτρα και τα καθιστούν άκυρα, καθόσον έχουν εφαρμογή στην προσφεύγουσα.
                        
                     
         
               3)
            
            
               Με τον τρίτο λόγο προβάλλεται ότι το καθού υπέπεσε σε πρόδηλη πλάνη εκτιμήσεως, καταλήγοντας ότι η προσφεύγουσα μετέσχε σε προμήθειες συστατικών του ιρανικού πυρηνικού προγράμματος και ότι πληρούνταν οι νομικές προϋποθέσεις προκειμένου να ληφθούν τα βαλλόμενα μέτρα εις βάρος της.